Fantastic Four (Γη-616)

Πριν το Κοσμικό Ατύχημα
Ο Reed Richards ήταν μια ευφυΐα που ονειρευόταν να εξερευνήσει τα άστρα. Ο συγκάτοικός του στο State University της Νέας Υόρκης ήταν ο αστέρας του αμερικανικού ποδοσφαίρου, Ben Grimm. Ο Reed μοιράστηκε μαζί του το όνειρό του να κατασκευάσει ένα αστρόπλοιο και ο Grimm, ο οποίος ήθελε να γίνει πιλότος, υποσχέθηκε να το οδηγήσει. Στο μεταξύ, χρησιμοποιώντας την περιουσία της οικογένειάς του και χρήματα από την κυβέρνηση, ο Richards έφτιαξε ένα αστρόπλοιο, όμως ο Ben στην αρχή δίστασε να συμμετέχει στην αποστολή, αλλά στο τέλος άλλαξε γνώμη.

Η «Γέννηση» των Fantastic Four
Όταν η κυβέρνηση απείλησε ότι θα αποσύρει τη χρηματοδότησή της, ο Richards αποφάσισε να εκτελέσει μια δοκιμαστική πτήση με το πρωτότυπο σκάφος του, με τον Grimm στο τιμόνι. Η μνηστή του Richards, Susan Storm, και ο έφηβος αδελφός της, Johnny, πήγαν μαζί για τη βόλτα. Λίγο μετά την απογείωση, μια ηλιακή έκρηξη βομβάρδισε το σκάφος με μια άγνωστη μορφή κοσμικής ακτινοβολίας, που μετάλλαξε τα σώματά τους και τους έδωσε φανταστικές δυνάμεις. Ο Richards έγινε ο Mr. Fantastic, η Susan Storm έγινε η Invisible Woman, ο Ben Grimm έγινε ο Thing και ο Johnny Storm έγινε ο Human Torch.

Νόμιμη Επιχείρηση
Αφού ορκίστηκαν να χρησιμοποιήσουν τις δυνάμεις τους για το καλό της ανθρωπότητας, οι τέσσερις ήρωες ίδρυσαν μια νόμιμη επιχείρηση. Οι Fantastic Four προφυλάσσουν τον πλανήτη από ανθρώπινες και εξωγήινες απειλές και ειδικεύονται επίσης σε επιστημονικές έρευνες και εξερευνήσεις του αγνώστου. Χάρη στα έσοδα από τις πατέντες των εφευρέσεων και τις επιστημονικές ανακαλύψεις του Richards, η ομάδα προσφέρει τις υπηρεσίες της χωρίς χρέωση. Στην πρώτη τους δημόσια αποστολή, οι Fantastic Four απέτρεψαν την κατάκτηση του κόσμου από τον Mole Man. Αργότερα σταμάτησαν την εισβολή των Skrulls στη Γη και τον Miracle Man από μια προσπάθεια εκβιασμού της Νέας Υόρκης. Ήταν επίσης υπεύθυνοι για την επιστροφή του πρίγκιπα Namor: ο Human Torch τον βρήκε να ζει σε μια τρώγλη και τον βοήθησε να ανακτήσει τη χαμένη του μνήμη. Οι Fantastic Four αποκάλυψαν επίσης την απειλή του Doctor Doom και έκαναν την πρώτη επαφή με τον Uatu The Watcher και τους μυστηριώδεις Inhumans. Απέτρεψαν τον Galactus από το να καταβροχθίσει τη Γη και ανακάλυψαν την περιοχή του βαθύτερου διαστήματος που είναι γνωστή ως Negative Zone. Η ομάδα πολέμησε επίσης τους Frightful Four, τον Overmind, τη Sphinx και βοήθησε τον πλανήτη Xandar ενάντια στην εισβολή των Skrulls.

Εναλλακτικοί Κόσμοι
Ύστερα από έναν παρατεταμένο αρραβώνα, ο Reed Richards παντρεύτηκε τη Susan Storm κι απέκτησαν ένα γιο, τον Franklin. Λίγο αργότερα, ο επιστήμονας και πατέρας του Richards, Nathaniel, άλλαξε τον νεαρό Franklin με τον έφηβο αντίστοιχό του από έναν εναλλακτικό κόσμο, σε μια προσπάθεια να βοηθήσει την ομάδα να πολεμήσει τον Hyperstorm, μια απειλή που ήταν μοιραίο να αντιμετωπίσουν στο μέλλον. Ο Richards και ο Doctor Doom μεταφέρθηκαν αργότερα σε ένα πιθανό εναλλακτικό μέλλον, όπου ο γιος του Franklin είχε κατακτήσει το σύμπαν. Λίγους μήνες αργότερα, ο Franklin δημιούργησε με κάποιο τρόπο ένα μικροσκοπικό σύμπαν που ονόμασε Counter Earth, στο οποίο μετέφερε τους γονείς  του για να τους προστατεύσει από ένα παραψυχικό τέρας, τον Onslaught. Αργότερα οι Fantastic Four αντιμετώπισαν μια ακόμα κοσμική οντότητα που άλλαζε την πραγματικότητα, η οποία ονομαζόταν Abraxas. Λίγο μετά τη νίκη τους εναντίον του, η Invisible Woman γέννησε μια κόρη,  την οποία ονόμασε Valeria.

Civil War και Secret Invasion
Οι Fantastic Four έχουν αναμειχθεί σε κάθε σημαντικό συμβάν στη Γη τα τελευταία χρόνια. Ο Reed υποστήριξε το Superhuman Registration Act, παρ' ότι έχασε την υποστήριξη των υπόλοιπων μελών της ομάδας. Όταν ο Civil War τέλειωσε, επανενώθηκε με τη Sue, αλλά άφησαν για λίγο την ομάδα για να επανεξετάσουν το γάμο τους. Κατά τη Secret Invasion, οι Skrull αιχμαλώτισαν τον Reed και τη Sue και έστειλαν τους υπόλοιπους, τον Franklin και τη Valeria στη Negative Zone. Όλοι επέζησαν και επανενώθηκαν, αλλά η εμπειρία οδήγησε τον Reed να ξεκινήσει έρευνα στα εναλλακτικά σύμπαντα.

Βάσεις και εξοπλισμός
Η ομάδα ίδρυσε το πρώτο της αρχηγείο στους πέντε τελευταίους ορόφους του Μεγάρου Baxter στο Μανχάταν της Νέας Υόρκης. Αν και το συγκεκριμένο κτίριο καταστράφηκε αργότερα, ο Richards σχεδίασε μία άλλη βάση, η οποία κατασκευάστηκε στο διάστημα από τον πρώην μέντορά του, Noah Baxter. Το νέο Μέγαρο Baxter είναι εξοπλισμένο με ένα σύστημα ασφαλείας κορυφαίας τεχνολογίας, που αναβαθμίζεται τακτικά. Η Roberta, η ρομποτική ρεσεψιονίστ των Fantastic Four, είναι δικτυωμένη με τον κεντρικό υπολογιστή της ομάδας και μπορεί να εκτελέσει εκατοντάδες εργασίες ταυτόχρονα. Ο Richards σχεδίασε επίσης πολλά διαφορετικά αυτοκίνητα για εύκολη μετακίνηση στο Μανχάταν (οχήματα που παρκάρονται εύκολα). Κάθε μέλος της ομάδας είναι εξοπλισμένο με έναν πομπό ασύρματης επικοινωνίας και ένα όπλο φωτοβολίδων έκτακτης ανάγκης. Οι Fantastic Four διαθέτουν επίσης ένα Pogo-Plane που μπορεί να απογειωθεί και να προσγειωθεί κάθετα, ένα αστρόπλοιο των Skrull που χρησιμοποιούν για τα διαγαλαξιακά ταξίδια τους και ένα έλκηθρο χωροχρόνου που τους επιτρέπει να επισκέπτονται εναλλακτικούς χρόνους και διαστάσεις. Οι στολές της ομάδας είναι κατασκευασμένες από ασταθή μόρια, που έχουν σχεδιαστεί ειδικά για να προσαρμόζονται στις δυνάμεις του καθενός.